Биыл колледждерде білім грантының саны 45 мыңға артады - ҚР БҒМ
DATE: 12:50, 07 Сәуір 2022 | GMT +5
TITLE: Биыл колледждерде білім грантының саны 45 мыңға артады - ҚР БҒМ
URL: https://kaz.inform.kz/news/biyl-kolledzhderde-bilim-grantynyn-sany-45-mynga-artady-kr-bgm_a3920174/
META: DATE: 12:50, 07 Сәуір 2022 | GMT +5
TOTAL WORDS: 154
AUTHOR(S):
TEXT: Баспасөз қызметінің мәліметтеріне қарағанда, халықтың әлеуметтік осал топтарынан шыққан балаларға арнайы гранттар қарастырылған, ол үшін «Білім туралы» Заңға өзгерістер енгізілді. Енді көпбалалы отбасылардан шыққан балаларға – гранттардың 5%, толық емес отбасылардан шыққан балаларға - 1%, физикалық мүмкіндіктері шектеулі балалары бар отбасылардан шыққан балаларға-1% бөлу көзделген. Өткен жылы колледждерге қабылдау 10 мыңға артып, 166 мың адамды құрады, оның ішінде 93 мыңнан астамы мемлекеттік тапсырыс бойынша түсті, соның ішінен 67%-ы квоталық санаттар бойынша өтті. «Бүгін біз техникалық мамандықтарға сұраныстың артып келе жатқанын көріп отырмыз, бұл туралы Мемлекет басшысы да айтты, сондықтан 2025 жылға дейін мемлекеттік тапсырыстың 70%-ын металлургия, IT, құрылыс, инженерия және қызмет көрсету сияқты бағыттар құрайтын болады. Бүгінде әкімдіктер жанындағы арнайы комиссиялар өңірлерде сұранысқа ие мамандықтар тізімін жасап жатыр. 30 сәуірден бастап облыстардың және Нұр-Сұлтан, Алматы және Шымкент қалаларының білім басқармаларының сайттарында мемлекеттік тапсырыс көзделген мамандықтар туралы ақпаратпен танысуға болады», -делінген хабарламада. Осыған дейін жоғары оқу орындарына берілетін гранттар 75 мыңға дейін ұлғаятынан хабарлаған едік
